《赠海明上人（一作赠朗公）》
唐代·耿湋

来自西天竺，持经奉紫微。年深梵语变，行苦俗流归。

月上安禅久，苔生出院稀。梁间有驯鸽，不去复何依。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。